ગુજરાત ખેત ઉદ્યોગ નિગમની તમામ પ્રવૃત્તિઓના કેન્દ્રમાં ખેડૂત રહેલ છે. ખેડૂતોને ઘરઆંગણે સેવાઓ પૂરી પાડતાં 18 જિલ્લા કક્ષાનાં કેન્દ્રો અને 1300 થી વધુ કૃષિ વ્યવસાય કેન્દ્રોના નેટવર્ક દ્વારા ગુજરાત ખેત ઉદ્યોગ નિગમ ગ્રામીણ ગુજરાતમાં એક મજબૂત ઉપસ્થિતિ ધરાવે છે. લાખો ખેડૂતો આ કેન્દ્રોની નિયમિત મુલાકાત લે છે. ગુજરાત ખેત ઉદ્યોગ નિગમ અન્ય કંપનીઓને પણ તેનાં ખેડૂત સંબંધિત ઉત્પાદનોના વેચાણ માટે પોતાની નેટવર્કનો ઉપયોગ કરવાની મંજૂરી આપે છે. હાલમાં, તેનો ઉપયોગ જૈવિક ખાતર અને જૈવિક જંતુનાશકો બનાવતી કંપનીઓ કરે છે. ગુજરાત ખેત ઉદ્યોગ નિગમ નાણાકીય સંસ્થાઓ સાથે પણ જોડાણ ધરાવે છે અને કૃષિ વ્યાવસાયિકો કૃષિ સહાય મેળવવા માટે આ સુવિધા મેળવી શકે છે. ગુજરાત ખેત ઉદ્યોગ નિગમ જીએસએફ્સી, જીએનએફસી, આઈપીએલ, આરસીએફ અંદ ચંબલ ફર્ટિલાઇઝર કંપની લી. જેવી નામાંકિત કંપનીઓ દ્વારા ઉત્પાદિત યુરિયા, ડાઈ-એમોનિયમ ફોસ્ફેટ (ડીએપી), એમોનિયમ સલ્ફેટ ફોસ્ફેટ (એએસપી), એમોનિયમ સલ્ફેટ (એએસ), કેલ્શિયમ એમોનિયમ નાઇટ્રેટ (સીએએન), નાઇટ્રો ફોસ્ફેટ (એન.ફોસ), મ્યુરેટ ઓફ પોટાશ (એમઓપી), સિંગલ સુપર ફોસ્ફેટ (એસએસપી) (દાણા અને પાવડર), વિ. જેવાં રાસાયણિક ખાતરોનું વિતરણ કરે છે.